OpenLLM-France/wikimedia huggingface dataset:
# Vinstrihreyfingin - grænt framboð

Strollad glas an tu kleiz (islandeg :Vinstrihreyfingin - grænt framboð) a zo ur strollad politikel islandat bet krouet e 1999 gant un nebeud dilenndi en Alþingi a savas a-enep kendeuziñ strolladoù an tu kleiz islandat e Samfylkingin. Diazezet eo programm ar strollad war ar sokialouriezh demokratel, ar wregelouriezh ha difenn an endro. Stourm a ra ivez evit ma kemerfe perzh ar geodedourien e merañ o bro war-eeun. Sevel a ra a-enep emezeliñ Island e NATO, a-enep ma'z afe Island en UE, hag a-enep aloubadeg Iraq hag Afghanistan gant arme SUA. Sevel a ra ivez a-du gant stourm ar Balestiniz. Ezel eo eus Unvaniezh c'hlas ha kleiz an Norzh.
E-tro 3 000 ezel a zo ennañ. Steingrímur J. Sigfússon eo a zo prezidant ar strollad, Katrín Jakobsdóttir a zo bezprezidantez, ha Drífa Snædal a zo sekretourez.
Da-geñver dilennadeg ar parlamant e 1999 e tapas kaout 9,1% eus ar mouezhioù, da lavaret eo 6 dileuriad en Alþingi. 5 dileuriad a dapas e dilennadeg 2003 (8,8%) hag e 2007 e tapas kaout 9 dileuriad (14,3% eus ar mouezhioù).
E 2009 e kemeras perzh er gouarnamant kenunaniezh gant Samfylkingin. En dilennadeg da-heul e kreskas e niver a gannaded (9 da 14) ha e teuas da vezañ trede strollad politikel brasañ Island (21,7% eus ar mouezhioù).

## En dilennadegoù

| Dilennadeg | Niver a vouezhioù | Dregantad | Dileuridi | Disoc'h an dilennadeg |
| Dilennadeg parlamant Island 1999 | 15 115 | 9,1% | 6 | Trec'h Strollad ar frankiz |
| Dilennadeg parlamant Island 2003 | 16 129 | 8,8% | 5 | Trec'h Strollad ar frankiz |
| Dilennadeg parlamant Island 2007 | 26 136 | 14,3% | 9 | Trec'h Strollad ar frankiz |
| Dilennadeg parlamant Island 2009 | 40 580 | 21,7% | 14 | Trec'h an Emglev sokial-demokrat |

## Kannaded ha ministred

| Anv | Abaoe | Titl | Pastell-vro |
| Steingrímur J. Sigfússon | an 23 a viz Ebrel 1983 | Prezidant ha ministr an argant, al labour-douar hag ar peskerezh | pastell-vro biz |
| Katrín Jakobsdóttir | an 12 a viz Mae 2007 | kenbrezidantez ha ministrez an deskadurezh | pastell-vro Reykjavíkurkjördæmi norður |
| Ögmundur Jónasson | an 8 a viz Ebrel 1995 | ministr ar yec'hed | pastell-vro gevred |
| Kolbrún Halldórsdóttir | an 8 a viz Mae1999 | ministr an endro | pastell-vro Reykjavíkurkjördæmi suður |
| Jón Bjarnason | an 8 a viz Mae 1999 | kannad | pastell-vro gwalarn |
| Álfheiður Ingadóttir | an 12 a viz Mae 2007 | kannad | pastell-vro Reykjavíkurkjördæmi suður |
| Árni Þór Sigurðsson | an 12 a viz Mae 2007 | kannad | pastell-vro Reykjavíkurkjördæmi norður |
| Atli Gíslason | an 12 a viz Mae 2007 | kannad | pastell-vro su |
| Þuríður Backman | an 8 a viz Mae 1999 | kannad | pastell-vro biz |

## Liammoù diavaez

* Lec'hienn ofisiel
* Pajenn ar Strollad e lec'hienn Unvaniezh c'hlas ha kleiz an Norzh
# Vintl

Vintl zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.
# Viola

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Viola zo un anv-lec'h hag un anv-tiegezh.

## Italia

* Viola, kumun e proviñs Cuneo
* Viola, frazione e Teramo
* Viola Bormina, froud e proviñs Sondrio
* Costa Viola, e proviñs Reggio Calabria
* Val Viola Bormina, e proviñs Sondrio
* Val Viola Poschiavina, e Canton Grigioni
* Monte Santa Viola, menez Lessinia (831 m s.l.m.), e-kichen frazione Azzago e proviñs Verona.

## Stadoù-Unanet

* Viola, Arkansas
* Viola, Delaware
* Viola, Illinois
* Viola, Iowa
* Viola, Kansas
* Viola, Missouri
* Viola, New York
* Viola, Tennessee
* Viola, Wisconsin

## Louzawouriezh

* Viola (bleunioù)
# Vinovo

Vinovo zo ur gumun eus Italia, e proviñs Torino, e rannvro Piemonte.
# Vinuesa

Vinuesa zo ur gumun e Spagn, e Proviñs Soria, e kumuniezh emren Kastilha ha León.
# Vinzaglio

Vinzaglio zo ur gumun eus Italia, e proviñs Novara, e rannvro Piemonte.
# Young Magazine

Young Magazine'(ヤングマガジン e japaneg) a zo ur magazin manga sizhuniek embannet gant Kōdansha. Krouet eo bet e 1980, ha krouet eo bet evit lennerien anvet seinen (paotred 18-30 vloaz). Meur a vanga brudet a zo bet embannet e-barzh Young Magazine:
* Akira (Katsuhiro Ōtomo)
* Chobits (CLAMP)
* Ghost in the Shell (Masamune Shirow)
* Initial D (Shuichi Shigeno)
* Wangan Midnight
* xxxHOLiC (CLAMP)
* Ping-Pong Club
* Saru Lock

### Liamm diavaez

* Lec'hienn ofisiel
# Yourc'h

Yourc'h :
| Par ha parez Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Cervidae |
| Genad : | Capreolus |
| Anv skiantel ||
| Capreolus capreolus Linnaeus, 1758 ||
| D'ar vevoniezh e tenn ar pennad-mañ. ||
Ar yourc'h (Capreolus capreolus) zo ur bronneg pevarzroadek daskirier e kerentiad ar c'harveged (Cervidae) hag a vev en Europa hag e kornaoueg Azia. Ar c'harvedeg bihanañ eo.
* Ur yourc'hez
* Annezva Capreolus capreolus

## Liammoù diavaez

* (en) Integrated Taxonomic Information System
* (en) Animal Diversity Web
* (fr) Instinct animal
# Youriy Gagarin

Youriy Alekseyevitch Gagarin (rusianeg: Ю́рий Алексе́евич Гага́рин, Youriy Alekseyevitch Gagarin) (9 a viz Meurzh 1934 - 27 a viz Meurzh 1968) a oa un egoraer soviedel hag un Haroz eus an Unaniezh Soviedel. D'an 12 a viz Ebrel 1961, e bourzh an egorlestr Vostok I, e oa bet an den kentañ o vont en egor. Ur gelc'htro a reas en-dro d'an Douar e-pad 1 eurvezh hag 48 munut. Gagarin en doa servijet goude-se evel rener ar gourdoniñ evit kreizenn gourdoniñ an egoraerien nepell diouzh Moskva, a voe adanvet dre e anv. Marvet e 1968 pa oa pilet e garr-nij gourdoniñ MiG-15. Ar Fédération Aéronautique Internationale en doa krouet ar vedalenn aour Youriy A. Gagarin evit e enoriñ.

## Buhez

Youriy Gagarin a oa bet ganet d'an 9 a viz Meurzh 1934 e kêriadenn Klushino, nepell diouzh Gzhatsk (adanvet Gagarin e 1968 goude e varv). Labourerien e oa e dud en un atant kenstrollet : Alexey Ivanovich Gagarin evel kalvezer ha mañsoner, Anna Timofeyevna Gagarina evel dastumerez laezh. An trede bugel a-ziwar pevar e oa Youriy, goude e vreur henañ Valentin, e c'hoar Zoya, hag a-raok e vreur Boris. Evel milionoù a dud en URSS, ar familh Gagarin a oa bet gwasket gant an nazied e-pad an Eil Brezel-bed. Klushino a oa bet e dalc'h an Alamaned e miz Du 1941 pa oant o tagañ Moskva. Un ofiser alouber en devoa kemeret ti ar re Gagarin. Ar familh a oa bet aotreet da sevel un ti pri e-tro 9 m² gorread e ziabarzh war an dachenn a-dreñv an ti gwirion. Chomet e oant da grakvevañ eno e-pad ur bloavezh ha nav miz betek fin an dalc'h alaman war ar gêriadenn. E,1943, ar breur hag ar c'hoar koshañ a voe harluet gant an Alamated e Polonia evel sklaved labour ; distroet e oant e diwezh ar brezel e 1945 nemetken. E 1946, ar familh he devoa dilojet e Gzhatsk. Eno e kendalc'has Youriy Gagarin gant e studioù eil derez.
Amsklaer e chom marv Youriy A. Gagarin hiziv an deiz c'hoazh.
* 1964
* 1976
* 1981
* 2009
* 2011

## Levrlennadur

* Jenks, Andrew L. : The Cosmonaut Who Couldn't Stop Smiling: The Life and Legend of Yuri Gagarin, Northern Illinois University Press, 2012 (ISBN 978-0-87580-447-7).

## Liammoù diavaez

* Buhezskrid
* Respet war Encyclopedia Astronautica
* 50vet deiz-ha-bloaz ar 1añ nijadenn en egor
a vo kavet e Wikimedia Commons.

## Notennoù ha daveennoù

* ↑ Le Point, 26/03/2018
# Yourc'h Sibiria

Yourc'h Sibiria :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Isurzhad : | Ruminantia |
| Kerentiad : | Cervidae |
| Genad : | Capreolus |
| Anv skiantel ||
| Capreolus pygargus Pallas, 1771 ||
| D'ar vevoniezh e tenn ar pennad-mañ. ||
Yourc'h Sibiria (Capreolus pygargus) a zo ur bronneg daskirier hag a vev en Azia.
# Youri Djorkaeff

Youri Djorkaeff zo bet ur c'hoarier mell-droad gall ganet e Lyon d'an 9 a viz Meurzh 1968.
C'hoari a rae evel tager pe kreizour. C'hoariet en deus e skipailh broadel Bro-C'hall etre 1993 ha 2002.

## Kluboù

* 1984 - 1989 : Grenoble Foot 38 : 82 grogad ha 23 fal
* 1989 - 1990 : RC Strasbourg : 35 krogad ha 25 pal
* 1990 - 1995 : AS Monaco : 177 krogad ha 65 pal
* 1995 - 1996 : Paris Saint-Germain : 43 c'hrogad ha 17 pal
* 1996 - 1999 : Inter Milan : 101 krogad ha 32 bal
* 1999 - 2002 : FC Kaiserslautern : 67 krogad ha 17 pal
* 2002 - 2004 : Bolton Wanderers : 75 krogad hag 20 pal
* 2004 - 2005 : Blackburn Rovers : 3 c'hrogad
* 2005 - 2007 : New York MetroStars : 45 krogad ha 12 pal
# Young British Artists

Young British Artists (Arzourien vreizhveuriat yaouank) a zo ur strollad arzourien vreizhveuriat a-vremañ, al lod brasañ anezho a zo bet o studiañ er Goldsmiths College e Londrez. An dro-lavar « Young British Artist » a zeu eus un heuliad diskouezadegoù anvet evel-se, hag aozet e diskouezva Saatchi adalek 1992. Gant an diskouezadegoù-se e teuas ar arzourien-se da vezañ brudet. A-drugarez d'o doare da labourat e voent merzet ivez : temoù dic'hortoz hag atahinus, danvezioù divoutin ha loened. Gwelet mat e voent gant bed ar media, ha berzh a rejont e bed an arzoù er Rouantelezh-Unanet er bloavezhioù 1990. Un dro-lavar degemeret en istor an arzoù eo ivez. Damien Hirst ha Tracey Emin eo ar re vrudetañ en o zouez.

## Arzourien ezel eus YBA

Steven Adamson | Fiona Banner | Christine Borland | Angela Bulloch | Simon Callery | Jake and Dinos Chapman | Mat Collishaw | Ian Davenport | Tacita Dean | Tracey Emin | Angus Fairhurst | Anya Gallaccio | Liam Gillick | Marcus Harvey | Damien Hirst | Gary Hume | Michael Landy | Abigail Lane | Steve McQueen | Lala Meredith-Vula | Chris Ofili | Sarah Lucas | Martin Maloney | Stephen Park | Cornelia Parker | Richard Patterson | Simon Patterson | Marc Quinn | Fiona Rae | Jenny Saville | Georgina Starr | Sam Taylor-Wood | Gavin Turk | Gillian Wearing | Mark Wallinger | Rachel Whiteread | The Wilson Sisters
# Young India

Young India a oa ur gazetenn sizhuniek e saozneg embannet gant Mohandas Gandhi eus 1919 betek 1931. Gant Gandhi e voe skrivet er gazetenn-se e-leizh a draoù hag a zeuas da vezañ arroudoù brudet. Dre Young India e skignas e vennozhioù diwar-benn an "nann-feulster" en emsav evit dieubidigezh India diouzh yev Breizh-Veur.
E 1933 e krogas Gandhi da embann ur gazetenn sizhuniek all, Harijan, e saozneg. Talvezout a ra ar ger Harijan kement ha "tud Doue" hag implijet e veze gant Gandhi evit ober anv eus kasta an Dalit. Er bloavezhioù 1930 ha 1940 e voe embannet Harijan e saozneg, Harijan Bandu e goudjarateg ha Harijan Sevak e hindieg. Er c'hazetennoù-se ivez e oa pennadoù diwar-benn ar vuhez en India hag er bed.

## Liammoù diavaez

a vo kavet e Wikimedia Commons.
* Young India Gandhi Heritage Portal
# Youri Vetemaa

Youri Vetemaa a zo bet ganet d'an 23 a viz Eost 1956 ha marvet e 2003.
Mestrc'hoarier echedoù estonian ha belgiat eo.
Kampion Echedoù Belgia e voe e Gent e 1997 a-gevred gant Ekrem Cekro.
2288 edo e renk Elo diwezhañ.

## Liammoù diavaez

* E c'hoari e Chessgames (e saozneg)
* Stadegoù (e saozneg)
# Young Tree

Young Tree eo pladenn kentañ ar strollad reggae Californian, Groundation, deuet er-maez e 1999. Ar bladenn-se zo diwar-benn, mennozh ar gwez yaouank o kreskiñ hag a zo ur vetaforenn d'ar vugel o vrasaat hag a zeu da vezañ un den gour.

## Roll ar c'hanaouennoù

* Long, Long, Ago - 6:50
* Glory To The Kings - 7:11
* Confusing Situation - 4:53
* Congress Man - 4:15
* Craven Fe' Dead - 5:28
* Dream - 5:39
* Young Tree - 5:55
* Vibes Alive - 5:29
* Groundation Chant - 6:49
* Grounding Dub - 6:52
# Yourakareg

Ur yezh digenvez eo ar yourakareg. Komzet eo gant 2,675 a dud e departamantoù Beni ha Cochabamba, war ribl ar stêr Chapare dreist-holl. Tremenet eo d'ar vugale c'hoazh met disur eo e zazont abalamour da niver bihan e gomzerien ha da levezon ar spagnoleg.

## Gwelet ivez

* Yezhoù Bolivia
# Yann XIX

Yann XIX Pab an Iliz katolik roman :
| Ganedigezh | Latium |
| Dilennet da bab | 14 a viz Ebrel 1024/10 a viz Mae 1024 |
| Tronidigezh | 15 a viz Gouere 1024 |
| Dibenn e baboni | Here 1032 |
| En e raok | Benead VIII |
| War e lerc'h | Benead IX |
| Roll ar bibien : kronologiezh · hervez al lizherenneg ||
| kemmañ |
Yann XIX (e latin: Ioannes XIX), Romanus Kont Tusculum e anv-tiegezh, ganet e Latium ha marvet e Here 1032, a oa bet dilennet da bab an Iliz katolik roman d'ar 14 a viz Ebrel 1024 pe d'an 10 a viz Mae 1024.
# Yann Vari Joanno

Yann Vari Joanno :
| Obererezh | Saver pezhioù c'hoari |
| Ganedigezh | d'an 12 a viz Gouere 1857 e Rostren, Kernev |
| Marv | d'an 18 a viz Kerzu 1935 e Rostren, Kernev |
| Yezh skrivañ | Brezhoneg |
| Oberennoù pennañ ||
| Santez Trifina ||
| kemmañ |
Yann Vari Joanno, ganet d'an 12 a viz Gouere 1857 e Rostren ha marvet d'an 18 a viz Kerzu 1935 e Rostren, oa ur beleg katolik hag ur saver pezhioù-c'hoari brezhonek. Mab e oa da vMark Mari Joanno ha da vMari-Jann Leskoad, labourerien-douar anezhe.

## Oberennoù

* Janed Ark, Ti-Moulerez Sant-Gwilherm, 1909
* Buhez santez Jermana, ti-moullañ Sant Gwilherm, Sant-Brieg, 1912
* Santez Trifina, Emgleo Sant Ildud, Brest, 1925
# Yann X

Yann X Pab an Iliz katolik roman :
| Ganedigezh | 860, Tossignano |
| Dilennet da bab | Meurzh 914 |
| Dibenn e baboni | Mae 928 Roma |
| En e raok | Lando |
| War e lerc'h | Leon VI |
| Roll ar bibien : kronologiezh · hervez al lizherenneg ||
| kemmañ |
Yann X (latin : Ioannes X), bet ganet e 860 e Tossignano ha marvet e miz Mae 928 e Roma, a oa bet dilennet da bab an Iliz katolik roman e miz Meurzh 914.
Bac'het e voe ha kontammet gant Marozia, serc'h d'ar pab Sergius III ha mamm Yann XI.
# Yann XI

Yann XI Pab an Iliz katolik roman :
| Ganedigezh | Roma |
| Dilennet da bab | Meurzh 931 |
| Dibenn e baboni | Kerzu 935 |
| En e raok | Stefan VII |
| War e lerc'h | Leon VII |
| Roll ar bibien : kronologiezh · hervez al lizherenneg ||
| kemmañ |
Yann XI (e latin: Ioannes XI), ganet e Roma e 910 ha marvet e miz Kerzu 935, a oa bet dilennet da bab an Iliz katolik roman e miz Meurzh 931.
Mab d'ar pab Sergius III e oa.
# Yann XIII

Yann XIII Pab an Iliz katolik roman :
| Ganedigezh | tro 938, Roma |
| Dilennet da bab | 1añ a viz Here 965 |
| Tronidigezh | 6 a viz Gwengolo 965 |
| Dibenn e baboni | 6 a viz Gwengolo 972 |
| En e raok | Leon VIII |
| War e lerc'h | Benead VI |
| Roll ar bibien : kronologiezh · hervez al lizherenneg ||
| kemmañ |
Yann XIII (e latin: Ioannes XIII), Giovanni dei Crescenzi e anv-tiegezh, ganet tro 938 e Roma ha marvet d'ar 6 a viz Gwengolo 972, a oa bet dilennet da bab an Iliz katolik roman d'ar 1añ a viz Here 965. Sapientiae et litterarium bulgari servitori exegirund monumentum Primi Johanni XIII locando in prior oppidum Bulgarii Sophia ibidem priscusi monumentum Lenini erat. „...Видимыимъ и Невидимыимъ..” $Abecedarii Sermo Bulgarorum$, Constantin Preslavski, IX-X s. PJC.
# Yann XV

Yann XV Pab an Iliz katolik roman :
| Ganedigezh | Roma |
| Dilennet da bab | Eost 985 |
| Dibenn e baboni | 1añ a viz Ebrel 996 |
| En e raok | Yann XIV |
| War e lerc'h | Gregor V |
| Roll ar bibien : kronologiezh · hervez al lizherenneg ||
| kemmañ |
Yann XV (e latin : Ioannes XV), Giovanni di Gallina Alba e anv-tiegezh, bet ganet e Roma ha marvet d'ar 1añ a viz Ebrel 996, a oa bet dilennet da bab an Iliz katolik roman e miz Eost 985.
# Yann Vrezhonek

Yann Vrezhonek, pe Soaz Vrezhonek, eo an anv a vez graet eus ar vrezhonegerien dre vras, hag a zo troet gant ar brezhoneg hag ar pezh a vez graet en o yezh.
An anv-se a vez graet eus al lennerien vrezhonek ivez a-wechoù, pe eus ar selaouerien vrezhoneg.
Savet eo an anv gant ar gerioù Yann, pe Soaz, daou anv-badez brezhonek boutin betek kreiz an XXvet kantved.
# Yann XIV

Yann XIV Pab an Iliz katolik roman :
| Ganedigezh | Pavia |
| Dilennet da bab | Kerzu 983 |
| Dibenn e baboni | 20 a viz Eost 984 |
| En e raok | Benead VII |
| War e lerc'h | Yann XV |
| Eneppab | Bonifas VII |
| Roll ar bibien : kronologiezh · hervez al lizherenneg ||
| kemmañ |
Yann XIV (e latin: Ioannes XIV), Pietro Canepanova e anv-tiegezh, ganet e Pavia ha marvet d'an 20 a viz Eost 984, a oa bet dilennet da bab an Iliz katolik roman e miz Kerzu 983.
# Yann XII

Yann XII Pab an Iliz katolik roman :
| Ganedigezh | tro 937, Latium |
| Dilennet da bab | 16 a viz Kerzu 955 |
| Tronidigezh | 16 a viz Kerzu 955 |
| Dibenn e baboni | 14 a viz Mae 964 |
| En e raok | Agapetus II |
| War e lerc'h | Leon VIII |
| Roll ar bibien : kronologiezh · hervez al lizherenneg ||
| kemmañ |
Yann XII (e latin: Ioannes XII), Octavian e anv-tiegezh, ganet tro 937 e Latium ha marvet d'ar 14 a viz Mae 964, a oa bet dilennet da bab an Iliz katolik roman d'ar 16 a viz Kerzu 955.
# Yuwanaeg

Ur yezh direnk komzet gant daou vagad e-kreiz Venezuela eo ar yuwanaeg. Emañ an darn vrasañ eus ar gomzerien o chom e Division Bolivar war ribloù ar stêr Kaima met bez' ez eus bagadoù digenvez a gomzerien en Amazonas war ribloù an Iguana hag ar Manapiare.
# Yuscarán

Yuscarán zo ur gêr hag ur gumun e Republik Honduras, ha kêr-benn departamant El Paraíso. 16 181 a dud a oa enni e 2020.
Eno e vez dalc'het gouel bloaziek ar Festival del Mango.
# Yuval Noah Harari

Yuval Noah Harari a zo un istorour israelat ganet d'ar 24 C'hwevrer 1976 e Kiryat Ata.

## Notennoù

* ↑ (en) LibraryThing
# Yunquera

Yunquera zo un anv-lec'h spagnolek ha hini meur a gumun eus Spagn
* Yunquera (Málaga)
* Yunquera de Henares

## Pennad kar

* La Junquera
# Yunquera (Málaga)

Yunquera zo ur gumun e Spagn, e proviñs Málaga.
# Yunquera de Henares

Yunquera de Henares zo ur gumun e proviñs Guadalajara, e Kastilha-La Mancha.
# Yusuf Kabir

Yusuf Kabir, un Nigeriad eus Lagos, oa oa bet harzet gant e garedig Usman Sani d'an 13 a viz Gouere 2005 ha kaset d'an toull-bac'h goude bezañ tamallet da vezañ heñvelrevour, rak un torfed an hini eo hervez ar charia, ma vez kastizet gant ar marv. En arvar e oant da vezañ meinataet, ma vefent bet barnet ha kavet kablus.
Didamallet e voe an daou zen e miz Kerzu 2005 avat.

## Liammoù diavaez

* Heñvelrevourion da vezañ lazhet dre teurel tammoù maen warne e Nigeria
* Men charged with sodomy by Islamic court, face stoning
* Nigerian men face death by stoning for having gay sex
* Two gay men in Nigeria face death by stoning if convicted
* Report on human rights issues in Nigeria
* Nigeria. In due sotto processo per sodomia
* Los hombres de Sabon Gari
* la pena de muerte en los sistemas penales nigerianos
* La ley islámica y travestismo
* Le PS demande à Chirac d'empêcher la condamnation à mort de deux Nigérians
* Nigerian Prisoners and Detainees, Books, LLC, 2010, ISBN 1156803659
# Yuzeg

Judog, pe Yuzeg, (war-dro 670) a oa ur sant brezhon er VII$^{vet}$ kantved, breur da Yezekael, roue Domnonea. Bevañ a reas e Breizh da gentañ, hag e Pikardi goude, ma'z eo anavet evel Saint Josse.

## Gerdarzh

E latin e oa Judocus e anv, diwar an anv henvrezhonek Iudoc, savet diwar an henvrezhoneg iud, aotrou. E brezhoneg e reer ivez gant ur stumm bremanekaet Yuzeg.
E galleg e kaver Judoce ha Josse. Diwar e anv gallekaet Josse eo e teufe Jocelyn, Jocelyne, Josselin, Josseline, ha Josquin, Jospin.

## E vuhez

Pa varvas Yuzhael, roue Domnonea, e voe roet ar gurunenn d'e vab henañ Yezekael. Met hennezh, evit abegoù politikel pe relijiel, a lezas ar rouantelezh gant e vreur Judog. Judog avat a gave gwell ar vuhez relijiel.
Dilezel a reas ar gurunenn ha kuitaat Breizh evit gellout bevañ ar vuhez a vanac'h. Mont a reas da-heul pirc'hirined a oa o vonet da Roma. War o hent en em gavont war lez ar stêr Authie, ha degemeret int gant Haymon, kont pe gouarnour Ponthieu: ne lez ket Judog da vont, ha chom a ra ar sant er vro. Sevel a ra ur peniti war lez an Authie, ha goude war lez ar stêr Canche. Goude-se e sav ur manati. Neuze ez a da Roma.
Pa zistroas e chomas er c'hornad nepell diouzh an aod ma savas div chapel e-unan, an eil da sant Pêr hag eben da sant Paol. Eno e varvas d'an 13 a viz Kerzu 669. Beziet e voe en e beniti.
Diazezet en deus meur a abati en Hanternoz Bro-C'hall. Kalz a vurzhudoù a c'hoarvezas war-dro e relegoù hervez ar gristenion. Paeron eo da barrezioù Lohueg (diwar Lok-Yudeg, e-kichen Kallag), Sant-Yuzeg e-kichen Evrann, hag Eviaz e-kichen Pempoull.
Lidet e vez d'an 13 a viz Kerzu.

## Kehelerezh

Displeget eo bet buhez ar sant el lodenn ouzhpennet d'al Légende dorée skrivet war-dro 1260 gant Jacques de Voragine, arc'heskob italian e kêr Genoa. Savet e oa bet al lodenn ouzhpennet-se gant Dom Jean Mabillon (1632/1707), a oa ur manac'h desket-bras en abati Saint-Germain-des-Prés e Pariz.

## Kantik

Ur c'hantik da sant Judog a vez kanet e pastell-vro Montreuil-sur-Mer da-geñver prosesionoù hag a zo anavezet madik pa'z eo bet enrollet gant sonerien an tolead: Bons z'enfants d'Etaples, Patrick Denain, Soleils Boulonnais, Cap'Trad, Marc Gosselin...

## Lec'hanvadurezh
### Breizh

* Lohueg (Lok-Yuzeg, e-kichen Kallag),
* Sant-Yuzeg (Saint-Judoce e galleg) e kanton Evrann.
* Maen-hir ha chapel "Sant-Uzeg" e Pleuveur-Bodoù.

### Bro-C'hall

Er Pas-de-Calais
* Saint-Josse pe Saint-Josse-sur-Mer, m'emañ relegoù ar sant en iliz
* e Tortefontaine
** ar gêriadennig Saint-Josse-au-Bois
** abati kozh Saint-Josse de Dommartin

### Belgia

* Sint-Joost-ten-Node, e-kichen Brusel.

## Levrlennadur

* Ur pennad a zo diwar-benn Lohueg (gerdarzh) hag orin ar sant patrom Yuzeg e Barr-Heol, niv. 87, p.19, 1975.

## Pennad kar

* Josse

## Notennoù ha daveoù

* ↑ Barr-Heol, 1975, niv.87, p.19
# Yuzel

Yuzel pe Judaël pe Judhaël a oa roue Domnonea etre ar bloavezhioù 580 ha 605. Ren a reas war-lerc'h e dad Judual.

## Mojenn

Yaouank e oa Yuzel pa oa aet da chaseal er c'hoad, koad « Kemened Ili » ( Commendatio Ili en latin), ur vro ma oa ar c'hont Ausoch o ren, etre Plouneour-Traezh ha Ploueskad e Bro-Leon. Skuizh e oa gant ar chase, ma vanas kousket ha ma reas un hunvre. En e gousk e welas ur goantenn, hag e anavezas : Prizel an hini e oa, merc'h Ausoch. Pa zihunas e c'houlennas kuzul digant un den fur, ar barzh Taliesin a oa o veajiñ en Arvorig d'ar poent-se. Hag an den fur da zisklêriañ dezhañ e rank dimeziñ da Brizel. Graet e voe an eured ha Prizel a c'hanas pemzek mab, ha Yezekael ar mab henañ, ha pemp merc'h.
E-kerzh ren Yuzel eo e voe savet eskopti Aled gant Maclaw, e voe aloubet Roazhon ha Naoned gant Gwereg II hag e vab Kanao II, ha perzh er brezelioù-se a gemeras Yuzel marteze.
Bec'h a savas etre e vibien goude e varv e 605. Yezekael a renas, a yeas da vanac'h, ha skrivet e voe e vuhez gant ar manac'h Igomar.
# Yunnan

Yunnan (e sinaeg : 云南) zo ur proviñs eus Republik Pobl Sina, e mervent ar vro.
g • ka • ke Proviñsoù ha tiriadoù Sina :
| Proviñsoù | Anhui · Fujian · Gansu · Guangdong · Guizhou · Hainan · Hebei · Heilongjiang · Henan · Hubei · Hunan · Jiangsu · Jiangxi · Jilin · Liaoning · Qinghai · Shaanxi · Shandong · Shanxi · Sichuan · Yunnan · Zhejiang |
| Rannvroioù emren | Guangxi · Mongolia an Diabarzh · Ningxia · Xinjiang · Xizang (Tibet) |
| Munisipaliezhioù | Beijing · Chongqing · Shanghai · Tianjin |
| Gant statud ispisial | Hongkong · Macau |
# ASSR

An ASSR, berradur Attestation scolaire de sécurité routière zo un testeni gall evit ar surentez war an hent. Daou live zo Attestation scolaire de sécurité routière de premier niveau hag Attestation scolaire de sécurité routière de deuxième niveau (ASSR1 tremenet er pempvet klas hag ASSR2 en trede klas). Krouet e oa bet e 1977 hag adstummet e 1993. Ur redi deskadurel ez eo er skolaj.

## Liammoù diavaez

* Lec'hienn ofisiel an ASSR
# A Arnoia

A Arnoia zo ur gumun eus kreisteiz Galiza, e proviñs Ourense.

## Parrezioù

Sede parrezioù ar gumun:

## Liamm diavaez

a vo kavet e Wikimedia Commons.